ולדאס אדמקוס

ולדאס אדמקוס (בליטאית: Valdas Adamkus, ; נולד ב־3 בנובמבר 1926) הוא פוליטיקאי ליטאי, שכיהן כנשיא ליטא בשנים 1998–2003 ו-2004–2009.

ביוגרפיה
אדמקוס נולד בקובנה. בנעוריו הוא היה חבר במחתרת אנטי-סובייטית. במלחמת העולם השנייה נמלטה משפחתו לגרמניה עקב הכיבוש הסובייטי של ליטא. אדמקוס למד באוניברסיטת מינכן בגרמניה, ובשנת 1949 הוא היגר לארצות הברית.  בשנת 1951 הוא התחתן עם אלמה אדמקוס. ב-1960, לאחר סיום לימודיו באילינוי, קיבל אדמקוס תואר של מהנדס אזרחי. ב-1970 הוא הצטרף לסוכנות האמריקאית לשמירת הסביבה, ומונה ב-1981 למנהל אזורי על ידי נשיא ארצות הברית רונלד רייגן. בארצות הברית הוא היה חבר המפלגה הרפובליקנית.

בשנת 1997 חזר אדמקוס לליטא. לאחר שנה הוא נבחר לתפקיד נשיא ליטא. ולדאס אדמקוס נבחר שוב לתפקיד בשנת 2004 לאחר הדחתו של רולנדס פקסס, שהודח מתפקיד הנשיא בעקבות קשריו עם המאפיה הרוסית. במדיניותו כנשיא הוא תמך בחברות הן בארגון האמנה הצפונית האטלנטית (NATO) והן באיחוד האירופי, ובמקביל פעל להקלת המתחים עם רוסיה ולהשגת יחסי ידידות עם שכנותיה האחרות של ליטא. הוא התמודד עם קשיים מתמשכים בכלכלה הפוסט-סובייטית אך הצליח להגדיל את הצמיחה הכלכלית ולהוריד את האבטלה.

ב-12 ביולי 2009 הוחלף על ידי דליה גריבאוסקאיטה.

קישורים חיצוניים

 www.youtube.com/spaudostarnyba

הערות שוליים

בוגרי אוניברסיטת מינכן
מקבלי אות לגיון הכבוד
נשיאי ליטא
חברי המפלגה הרפובליקנית (ארצות הברית)
מעוטרי מסדר הכבוד של הרפובליקה הפדרלית של גרמניה
מסדר האמבט: אבירים וגבירות הצלב הגדול
ליטאים שנולדו ב-1926